kalixlouiis/myanmar-wikipedia-corpus huggingface dataset:
ဤစင်တာသည် ကျိုတိုမြို့လယ်မှ မြောက်ဘက်တွင်တည်ရှိပြီး ခရဆုမမြေအောက်ရထားလိုင်း စီနင်းကာ သွားရောက်နိုင်သည်။
ပြုလုပ်ခဲ့သည့် ပွဲများ 1994 International Telecommunication Union Plenipotentiary Conference 1997 United Nations Framework Convention on Climate Change (Kyoto Protocol) 2003 World Water Forum သွားရောက်နိုင်မှု thumb|Aerial photo Karasuma Line: Kokusaikaikan Station Kyoto City Bus: Kokusaikaikan Sta. Kyoto Bus: Kokusaikaikan-ekimae ကိုးကား။
တပ်မတော် တွင် ရုံး/ဌာန/တပ်များ၏ အမည်များကို အတိုကောက်သင်္ကေတများ သတ်မှတ်ထားရှိပြီး ၎င်းတို့ကို ဝှက်စာ၊ ကြေးနန်းစာ အစရှိသည်တို့တွင် အသုံးပြုလေ့ရှိသည်။
ကမ္မဇရုပ်တို့သည် ပစ္စုပ္ပန်ကမ္မဇရုပ်ဖြစ်မူ အတိတ်ဘဝတစ်ခုခုတွင် ပြုစုပျိုးထောင်ခဲ့သော ကံကြောင့် ဖြစ်၏၊ အတိတ်ကမ္မဇရုပ်ဖြစ်မူ ယင်းအတိတ်၏ ရှေးဖြစ်သော အတိတ်က ပြုစုပျိုးထောင်ခဲ့သော ကံကြောင့်ဖြစ်၏၊ အနာဂတ်ကမ္မဇရုပ်ဖြစ်မူ အတိတ်ဘဝတစ်ခုခုက ပြုစုပျိုးထောင်ခဲ့သော အပရာပရိယဝေဒနီယကံ သို့မဟုတ် ပစ္စုပ္ပန်တွင် ပြုစုပျိုးထောင်လိုက်သော ဥပပဇ္ဇဝေဒနီယ အမည်ရသော ကံကြောင့်ဖြစ်၏၊ ထိုကံသည် မည်သည့်ကံမျိုး ဖြစ်သည်ကို ပစ္စယပရိဂ္ဂဟဉာဏ်ပိုင်းသို့ ရောက်ရှိသော အခါမှ သဘောကျနိုင်မည်၊ ကိုယ်တိုင်မျက်မှောက် ထွင်းဖောက် သိမြင်နိုင်မည်၊ ပစ္စယပရိဂ္ဂဟဉာဏ်ပိုင်းနှင့် သက်ဆိုင်ပေသည်။
ကံကြောင့် ဖြစ်သော ကမ္မဇရုပ်ကလာပ်မှာ (၉)စည်း ရှိပေသည်။
စက္ခုဒသက ကလာပ် = ရူပါရုံ၏ ရှေးရှူရိုက်ခတ်ခြင်းငှာ ထိုက်သော စက္ခုအကြည်ဓာတ်လျှင် (၁၀)ခုမြောက် ရှိသော (ကြည်သော) ရုပ်ကလာပ်။
သောတဒသကကလာပ် = သဒ္ဒါရုံ (= အသံ)၏ ရှေးရှူရိုက်ခတ်ခြင်းငှာ ထိုက်သော သောတအကြည်ဓာတ်လျှင် (၁၀)ခုမြောက်ရှိသော (ကြည်သော) ရုပ်ကလာပ်။
ဃာနဒသကကလာပ် = ဂန္ဓာရုံ (= အနံ့)၏ ရှေးရှူရိုက်ခတ်ခြင်းငှာ ထိုက်သော ဃာနအကြည်ဓာတ်လျှင် (၁၀)ခုမြောက်ရှိသော (ကြည်သော) ရုပ်ကလာပ်။
ဇိဝှါဒသကကလာပ် = ရသာရုံ (အရသာ)၏ ရှေးရှူရိုက်ခတ်ခြင်းငှာ ထိုက်သော ဇိဝှါအကြည်ဓာတ်လျှင် (၁၀)ခုမြောက်ရှိသော (ကြည်သော) ရုပ်ကလာပ်။
ကာယဒသကကလာပ် = ဖောဋ္ဌဗ္ဗာရုံ (ပထဝီ-တေဇော-ဝါယော)၏ ရှေးရှူရိုက်ခတ်ခြင်းငှာ ထိုက်သော ကာယအကြည်ဓာတ်လျှင် (၁၀)ခုမြောက်ရှိသော (ကြည်သော) ရုပ်ကလာပ်။
ဣတ္ထိဘာဝဒသက ကလာပ် = ဣတ္ထိဘာဝရုပ်လျှင် (၁၀)ခုမြောက်ရှိသော (မကြည်သော) ရုပ်ကလာပ်။
ပုမ္ဘာဝဒသက ကလာပ် = ပုမ္ဘာဝရုပ်လျှင် (၁၀)ခုမြောက်ရှိသော (မကြည်သော) ရုပ်ကလာပ်။
ဟဒယဒသကကလာပ် = မနောဓာတ်+မနောဝိညာဏဓာတ်ဟူသော အသိစိတ်တို့၏ မှီ၍ဖြစ်ရာ ဟဒယဝတ္ထုရုပ်လျှင် (၁၀)ခုမြောက်ရှိသော (မကြည်သော) ရုပ်ကလာပ်။
ဇီဝိတနဝကကလာပ် = ဇီဝိတရုပ်လျှင် (၉)ခုမြောက်ရှိသော (မကြည်သော) ရုပ်ကလာပ်။
ကမ္မဇရုပ်များ ဖြစ်ချိန် ကမ္မဇရုပ်တို့ကား ပဋိသန္ဓေစိတ္တက္ခဏမှစ၍ စုတိစိတ်မှ ပြန်၍ ရေတွက်သည်ရှိသော် (၁၇)ချက်မြောက်သော စိတ္တက္ခဏသို့ တိုင်အောင် ဘဝတစ်လျှောက်ဝယ် စိတ္တက္ခဏတိုင်း စိတ္တက္ခဏတိုင်း၏ ဥပါဒ်ကာလတိုင်း ဌီကာလတိုင်း ဘင်ကာလတိုင်း၌ ဖြစ်နေ ကြသည်။
ဆက်စပ်ဖတ်ရှုရန် (၆) ဒွါရ၌ ရုပ်ကလာပ်များကို ဓာတ်ခွဲပုံ ကိုးကား ကဏ္ဍ:ဗုဒ္ဓဘာသာ ဝေါဟာရများ ကဏ္ဍ:ပါဠိဝေါဟာရများ Category:ဝိပဿနာ။
စိတ်ကြောင့်ဖြစ်သောရုပ်၊ စိတ္တဇရုပ်စိတ္တဇရူပ (န) [စိတ္တဇ + ရူပ]။
(ကာယဝိညတ်, ဝစီဝိညတ်ဟူသော “ဧကန်စိတ္တဇရုပ်”၂-ပါး၊ သဒ္ဒ, လဟုတာ, မုဒုတာ, ကမ္မညတာ, ပထဝီ, အာပေါ, တေဇော, ဝါယော, ဝဏ္ဏ, ဂန္ဓ, ရသ, ဩဇာ, အာကာသဓာတ်ဟူသော “အနေကန် စိတ္တဇရုပ်” ၁၃-ပါးအားဖြင့် “စိတ္တဇရုပ် ၁၅-ပါး”ရှိသည်။
ဓမ္မသင်္ဂဏီပါဠိတော် (အဘိ၊ဓ၊၁၇၂၊ ၁၈၂၊ ၂၃၉။
)၌ စိတ်ဟူသောအကြောင်း တရား၏ ရုပ်ကိုဖြစ်စေတတ်သော ဇနကသတ္တိ မငြိမ်းစဲမီ ဇာတိရုပ် ထင်ရှားဖြစ်ပေါ်သည်ကို ရည်ရွယ်၍ ပရိယာယ်အားဖြင့် ဥပစယ, သန္တတိ ဟူသော ဇာတိရုပ် ၂-ပါးကို ထည့်သွင်းကာ “စိတ္တဇရုပ် ၁၇-ပါး”ဟု ဟောတော်မူသည်။
အဘိ၊ဋ္ဌ၊၁၊၃၇၆။
ဝိသုဒ္ဓိ၊၂၊၈၂။
ဝိသုဒ္ဓိ၊ဋီ၊၂၊၁၁၁။
ဝိဘာဝိနီ၊၂၁၀-၁။
သင်္ဂဟ ဝိသုဒ္ဓိတို့၌ကား ... ဇာတိရုပ်ဟူသည် ပထဝီ စသော ဖြစ်ဆဲရုပ်တို့၏ ဖြစ်မှုသဘာဝမျှသာ ဖြစ်သောကြောင့် ဇာတိရုပ် ၂-ပါးကို နုတ်ပယ်၍ “စိတ္တဇရုပ် ၁၅-ပါး”ဟု ပြဆိုသည်။
သင်္ဂဟ ၁၀၅။
) ဒိဋ္ဌေန စိတ္တဇရူပေန အဒိဋ္ဌဿာပိ ပဋိသန္ဓိရူပဿ ဝိညာဏံ ပစ္စယော ဟောတိ။
အဘိ၊ဋ္ဌ၊၂၊၁၆၄။
ဝိသုဒ္ဓိ၊၂၊၁၉၅။
(အဘိ၊ဋ္ဌ၊၃၊၃၅၅။
ဝိသုဒ္ဓိ၊၂၊၇၈၊ ၂၅၁။
ဝဇိရ၊၁၀၆။
သာရတ္ထ၊၂၊၂၁၇၊ ၂၃၆။
ဝိမတိ၊၁၊၁၄၂။
ဒီ၊ဋီ၊၁၊၂၆၃။
ဒီ၊ဋီ၊၂၊၁၀၅။
သီ၊ဋီ၊သစ်၊၂၊၁၃၆။
မ၊ဋီ၊၃၊၄၃၇။
အံ၊ဋီ၊၃၊၁၂။
မူလဋီ၊၃၊၁၃၆၊ ၁၅၅။
အနုဋီ၊၁၊၇၉။
အနုဋီ၊၃၊၁၈၇-၈၊ ၂၁၂။
ဝိသုဒ္ဓိ၊ဋီ၊၂၊၉၉။
)တိပိဋကအဘိဓာန် အတွဲ-၇ စိတ္တဇ ရုပ်ကလာပ် (၈) စည်း ၁။
စိတ္တဇ-သုဒ္ဓဋ္ဌက ကလာပ် = သက်သက်သော စိတ္တဇအဋ္ဌကလာပ်၊ ၂။
ကာယဝိညတ္တိနဝက ကလာပ် = ကာယဝိညတ်လျှင် (၉)ခုမြောက်ရှိသော ရုပ်ကလာပ်၊ ၃။
လဟုတာဒေကဒသက ကလာပ် = လဟုတာစသည်လျှင် (၁၁)ခုမြောက်ရှိသော ရုပ်ကလာပ်၊ (၈+လဟုတာ+မုဒုတာ+ကမ္မညတာ = ၁၁။
ကာယဝိညတ္တိလဟုတာဒိဒွါဒသက ကလာပ် = ကာယဝိညတ်-လဟုတာ စသည်လျှင် (၁၂)ခုမြောက်ရှိသော ရုပ်ကလာပ်၊ (၈+ကာယဝိညတ်+လဟုတာ+မုဒုတာ+ကမ္မညတာ = ၁၂။
ဝစီဝိညတ္တိဒသက ကလာပ် = ဝစီဝိညတ်-အသံလျှင် (၁၀)ခုမြောက်ရှိသော ရုပ်ကလာပ်၊ (၈+ဝစီဝိညတ်+အသံ = ၁၀။
ဝစီဝိညတ္တိသဒ္ဒလဟုတာဒိတေရသက ကလာပ် = ဝစီဝိညတ်-အသံ-လဟုတာ စသည်လျှင် (၁၃)ခုမြောက်ရှိသော ရုပ်ကလာပ်၊ (၈+ဝစီဝိညတ်+အသံ+လဟုတာ+မုဒုတာ+ကမ္မညတာ = ၁၃။
အဿာသပဿာသ-စိတ္တဇသဒ္ဒနဝက ကလာပ် = (ဝင်သက်လေ-ထွက်သက်လေ) စိတ်ကြောင့်ဖြစ်သော အသံလျှင် (၉)ခုမြောက်ရှိသော ရုပ်ကလာပ်၊ (၈+အသံ = ၉။
အဿာသပဿာသ-စိတ္တဇသဒ္ဒလဟုတာဒိဒွါဒသကကလာပ် = (ဝင်သက်လေ-ထွက်သက်လေ) စိတ်ကြောင့် ဖြစ်သော အသံ-လဟုတာ စသည်လျှင် (၁၂)ခုမြောက်ရှိသော ရုပ်ကလာပ်၊ (၈+အသံ+လဟုတာ+မုဒုတာ+ကမ္မညတာ = ၁၂။
) စိတ္တဇရုပ်ကလာပ်များကို (၆)စည်းအဖြစ်ဖြင့် လက်ခံထားသော်လည်း ဝိသုဒ္ဓိမဂ္ဂအဋ္ဌကထာ(ဝိသုဒ္ဓိ၊၂၊၂၂၃။
)၌ အဿာသပဿာသ-စိတ္တဇသဒ္ဒနဝက ရုပ်ကလာပ်ရှိကြောင်းကို ဖွင့်ဆိုထား၏၊ ဝိဘင်းပါဠိတော်ကြီးအဿာသပဿာသော ဣတိ ဝါ။
(အဘိ၊၂၊၈၆။
)နှင့် အညီ ဖွင့်ဆိုခြင်းသာ ဖြစ်၏၊ စိတ္တဇရုပ်များ ဖြစ်ရာဌာနနှင့် ဖြစ်ချိန် အရူပဝိပါက် (၄)ခု, ဒွိပဉ္စဝိညာဏ် (၁၀)မှ ကြွင်းသော နှလုံးအိမ်အတွင်း၌ တည်ရှိသော ဟဒယဝတ္ထုကို မှီ၍ဖြစ်နေကြသော စိတ်တို့တွင် ပဋိသန္ဓေစိတ်ကလွဲလျှင် ဘဝတစ်လျှောက်လုံး၌ ဖြစ်ပေါ်နေသော မနောဓာတ် မနောဝိညာဏဓာတ် အမည်ရသောစိတ် (၇၅) အားလုံးသည် ပထမဘဝင်မှ စ၍ ဥပါဒ်ကာလတိုင်း ဥပါဒ်ကာလတိုင်း၌ စိတ္တသမုဋ္ဌာန်ရုပ်ကို = စိတ္တဇဩဇဋ္ဌမကရုပ်ကို ဖြစ်စေ၏၊ ဌီကာလနှင့် ဘင်ကာလတို့တွင်ကား မဖြစ်နိုင်ကြပေ။
ယင်းစိတ်တစ်ခုတစ်ခုသည် ဩဇဋ္ဌမက ရုပ်ကလာပ်ပေါင်း များစွာကို တစ်ကိုယ်လုံး၌ အနှံ့အပြား ဖြစ်စေနိုင်၏၊ သို့သော် စိတ်တို့၏ ဓမ္မတာမှာ ဥပါဒ်ကာလ၌သာ အားရှိကြသဖြင့် ဥပါဒ်ကာလအခိုက်၌သာ စိတ္တဇရုပ်တို့ကို ဖြစ်စေနိုင်ပေသည်။
ဌီအခိုက် ဘင်အခိုက်၌ စိတ္တဇရုပ်ကို မဖြစ်စေနိုင်။
စိတ်တစ်ကြိမ် ဥပါဒ်လျှင် ယင်းစိတ်က စိတ္တဇရုပ်ကလာပ် တစ်ခုကိုသာမက စိတ္တဇရုပ်ကလာပ်ပေါင်း များစွာကိုပင် ဖြစ်စေနိုင်၏၊ ပဋ္ဌာန်းဒေသနာတော်များဟေတူ ဟေတုသမ္ပယုတ္တကာနံ ဓမ္မာနံ တံသမုဋ္ဌာနာနဉ္စ ရူပါနံ ဟေတုပစ္စယေန ပစ္စယော။
(ပဋ္ဌာန၊၁၊၁။
) စိတ္တာဓိပတိ စိတ္တသမ္ပယုတ္တကာနံ ဓမ္မာနံ တံသမုဋ္ဌာနာနဉ္စ ရူပါနံ အဓိပတိပစ္စယေန ပစ္စယော။
(ပဋ္ဌာန၊၁၊၂။
)၌ စိတ်ကြောင့်ဖြစ်သည့် စိတ္တဇရုပ်အပိုင်းဝယ် တံသမုဋ္ဌာနာနဉ္စ ရူပါနံ - ဟု ဗဟုဝုစ်ဖြင့် ဟောကြားထားတော်မူ၏၊ စိတ်ကြောင့် စိတ္တဇရုပ်ကလာပ်ပေါင်းများစွာ ဖြစ်နိုင်ကြောင်းကို ယင်းဒေသနာ တော်တို့က ညွှန်ပြလျက် ရှိကြ၏၊ ဣရိယာပုထ် မပျက်အောင် ဆောင်ထားနိုင်သော စိတ်များ မဟဂ္ဂုတ် လောကုတ္တရာ အပ္ပနာဇော (၂၆)မျိုးတို့သည် (ပဉ္စဝေါကာရဘုံ၌ ဖြစ်ခိုက်) စိတ္တဇဩဇဋ္ဌမကရုပ်ကိုလည်း ဖြစ်စေ၏၊ ဖြစ်ပြီးဣရိယာပုထ်ကိုလည်း ပင်ကိုအနေ မပျက်အောင် ဆောင်ထားနိုင်၏၊ တောင့်ထားနိုင်၏၊ ထောက်ပံ့ထားနိုင်၏၊ ခိုင်ခံ့စေ၏၊ (ဣရိယာပုထ် အသစ်ကိုကား မဖြစ်စေနိုင်။
) ဝိညတ်ရုပ်နှင့် ဣရိယာပုထ်ကို ခိုင်ခံစေသော စိတ်များ ဝုဋ္ဌော (= မနောဒွါရာဝဇ္ဇန်း), ကာမဇော (၂၉), အဘိညာဏ်ဇော [(၃၂)မျိုးသော စိတ်တို့] တို့သည်ကား.. (က) စိတ္တဇဩဇဋ္ဌမကရုပ်ကိုလည်း ဖြစ်စေနိုင်ကုန်၏၊ ( ခ ) ဖြစ်ပြီး ဣရိယာပုထ်ကိုလည်း ခိုင်ခံ့စေနိုင်ကုန်၏၊ ( ဂ ) ဝိညတ်ရုပ် နှစ်မျိုးကိုလည်း ဖြစ်စေနိုင်ကုန်၏ = ဣရိယာပထရုပ်အသစ်ကိုလည်း ဖြစ်စေနိုင်ကုန်၏၊ ကျမ်းဂန်အဆိုအမိန့်များ ပဋိသန္ဓေစိတ်က ရုပ်ကို မဖြစ်စေနိုင်ကြောင်း အဆိုအမိန့်မှာလည်း တူညီလျက်ရှိ၏၊ စုတိစိတ်တို့တွင် ရဟန္တာ အရှင်မြတ်တို့၏ စုတိစိတ်တော်မှာ ရုပ်ကို မဖြစ်စေနိုင်ကြောင်း အဆိုအမိန့်မှာလည်း တူညီလျက်ပင်ရှိ၏၊ ကျန်စုတိစိတ်များက စိတ္တဇရုပ်ကို ဖြစ်စေနိုင် မဖြစ်နိုင်ဟူသော အချက်နှင့် ပတ်သက်၍ကား ကျမ်းဂန်များ၌ အချီအချ စကားများလျက် ရှိ၏၊ စိတ္တဇရုပ်တို့၏ ရူပါရုံမှ ဉာဏ်ရောင်များ ဖြစ်ပုံ သမထဘာဝနာစိတ် ဝိပဿနာဘာဝနာစိတ်တို့ကြောင့် ဖြစ်သော စိတ္တဇရုပ်တို့၏ ရူပါရုံ, ထိုမှ ထပ်ဆင့်ဖြစ်ပွားလာသော ဥတုဇရုပ်တို့၏ ရူပါရုံအရောင်တို့က အလွန်တောက်ပလာသော် အခြားသော ကမ္မဇ, စိတ္တဇ, ဥတုဇ, အာဟာရဇ ရုပ်ကလာပ်တို့၏ ရူပါရုံအရောင်တို့မှာလည်း ရောနှော၍ တောက်ပနေသည်သာ ဖြစ်သည်။
ထို့ကြောင့် ယောဂါဝစရပုဂ္ဂိုလ်အနေဖြင့် ခန္ဓာကိုယ်၏ အတွင်းအပြင် ဝန်းကျင်ပတ်ချာ အရပ် (၁၀)မျက်နှာ၌ အရောင်အလင်းများကို တွေ့ရှိနေခြင်း ဖြစ်သည်။
ယင်းလင်းရောင်ခြည်ကို ပရမတ်သို့ ဆိုက်အောင် ဓာတ်မခွဲနိုင်မီ ထိုကဲ့သို့ တွေ့ရှိရခြင်းသာ ဖြစ်၏၊ ပရမတ္ထရုပ်တရားတို့ကို သိမ်းဆည်းနိုင်သောအခါ ယင်းလင်းရောင်ခြည်ဟူသည်မှာလည်း သမထဘာဝနာစိတ် ဝိပဿနာဘာဝနာစိတ်တို့ကြောင့်ဖြစ်သော စိတ္တဇဩဇဋ္ဌမက ရုပ်ကလာပ်, ထိုမှ ထပ်ဆင့်ဖြစ်ပွားလာသော ဥတုဇရုပ်ကလာပ်တို့၏ အတွင်း၌ တည်ရှိကြသော ရူပါရုံတို့၏ အပေါင်းအစုသာ ဖြစ်သည်ကို သိမ်းဆည်းနိုင်မည် ဉာဏ်ဖြင့် ပိုင်းခြားယူနိုင်မည် သဘောကျနိုင်မည် ဖြစ်ပေသည်။
ဆက်စပ်ဖတ်ရှုရန် စိတ္တဇရုပ် ရှုပုံ စိတ္တဇ ရုပ်ကလာပ် (၈) စည်း ရှုပုံ ဉာဏ်ရောင် ကိုးကား ကဏ္ဍ:ဗုဒ္ဓဘာသာ ဝေါဟာရများ ကဏ္ဍ:ပါဠိဝေါဟာရများ Category:ဝိပဿနာ။
တေဇောဓာတ် =ဥတုကြောင့် ဖြစ်သော ရုပ်ကို ဥတုဇရုပ်ဟု ခေါ်သည်။
(၆)ဒွါရ၌ တည်ရှိသော ကမ္မဇကလာပ် စိတ္တဇကလာပ် ဥတုဇကလာပ် အာဟာရဇကလာပ်တို့၏ အတွင်း၌ တည်ရှိသော တေဇောဓာတ်ကို ဥတုဟု ခေါ်ဆို၏၊ ယင်းဥတုခေါ် တေဇောဓာတ်သည် ဩဇာလျှင် ရှစ်ခုမြောက်ရှိသော ဥတုဇဩဇဋ္ဌမကရုပ်ကလာပ် အသစ်အသစ်ကို ဖြစ်စေနိုင်၏ (ဥတု၏ သားတည်း)။
ထိုဥတုဇဩဇဋ္ဌမကရုပ်ကလာပ်တို့တွင်လည်း တေဇောဓာတ် = ဥတု ပါဝင်လျက်ပင် ရှိပြန်၏၊ ယင်း တေဇောဓာတ် = ဥတုကလည်း ဥတုဇဩဇဋ္ဌမကရုပ်ကလာပ်အသစ်အသစ်ကို ဖြစ်စေပြန်၏ (ဥတု၏ မြေးတည်း။
) ဤသို့စသည်ဖြင့် ကံ-စိတ်-ဥတု-အာဟာရဟူသော ဆိုင်ရာ အကြောင်းတရားတို့ အပေါ်၌ အခြေစိုက်၍ ရုပ်ကလာပ်တို့သည် အနည်းနှင့်အများ အဆင့်ဆင့် ဖြစ်ပွားတတ်ကြပေသည်။
တတ္ထ ဥတု နာမ စတုသမုဋ္ဌာနာ တေဇောဓာတု၊ ဥဏှဥတု သီတဥတူတိ ဧဝံ ပနေသ ဒုဝိဓော ဟောတိ။
(ဝိသုဒ္ဓိ၊၂၊၂၅၁ ) ဥတုဇရုပ်တို့ ဖြစ်ချိန်နှင့် ချုပ်ချိန် ဥတုဇရုပ်တို့ကား ပဋိသန္ဓေ၏ ဌီကာလမှစ၍ ဘဝတစ်လျှောက်ဝယ် စိတ္တက္ခဏတိုင်း စိတ္တက္ခဏတိုင်း၏ ဥပါဒ်ကာလတိုင်း ဌီကာလတိုင်း ဘင်ကာလတိုင်း၌ ဖြစ်နေကြသည်။
ရှေးရှေး ဥတုဇရုပ်တို့တွင် ပါဝင်သော ဥတုဇတေဇောဓာတ်သည်လည်း စွမ်းအင်မကုန်သေးက ဥတုဇရုပ်ကလာပ် အသစ်အသစ်ကို ဌီကာလသို့ ရောက်ခိုက်၌ ဖြစ်စေနိုင်ပြန်၏၊ ဥတုဇရုပ်တို့သည်လည်း စိတ္တက္ခဏတိုင်း၏ ဥပါဒ်တိုင်း ဌီတိုင်း ဘင်တိုင်း၌ ဖြစ်နိုင်ရကား ဤဥတုဇတေဇောဓာတ်သည်လည်း စိတ္တက္ခဏတိုင်း၏ ဥပါဒ်ကာလတိုင်း ဌီကာလတိုင်း ဘင်ကာလတိုင်း၌ ဥတုဇရုပ်ကို ဖြစ်စေနိုင်၏၊ အလားတူပင် စိတ္တက္ခဏ (၁၇)ချက် ခဏငယ် (၅၁)ချက် ပြည့်ရာ စိတ္တက္ခဏတိုင်း၏ ဥပါဒ်ကာလတိုင်း ဌီကာလတိုင်း ဘင်ကာလတိုင်း၌လည်း ချုပ်ပျက်ပေသည်။
ကမ္မဇရုပ်တို့၏ အထောက်အပံ့ကြောင့် ဥတုဇရုပ် ဖြစ်ရ ဣန္ဒြေတို့နှင့် ဆက်စပ်နေသည့် သက်ရှိလောကဝယ် ကမ္မဇဥတု, စိတ္တဇဥတု, အာဟာရဇဥတု ဟူသော ဥတုအသီးအသီးတို့က ဥတုဇဩဇဋ္ဌမကရုပ်ကလာပ်အသစ်အသစ်ကို ဖြစ်စေရာ၌ ဥပါဒိန္နကအမည်ရသည့် ကမ္မဇရုပ်တို့၏ အထောက်အပံ့ကား လိုအပ်လျက်ပင် ရှိပေသည်။
အစာသစ်ကောဋ္ဌာသကဲ့သို့သော ဥတုဇဩဇဋ္ဌမက ရုပ်ကလာပ်တို့တွင် ပါဝင်တည်ရှိသော ဥတု ခေါ် တေဇောဓာတ်က ရုပ်ကလာပ်အသစ်အသစ်ကို ဖြစ်စေရာ၌သာ ကမ္မဇရုပ်တို့၏ အထောက်အပံ့ကို မလိုဟု မှတ်သားပါလေ။
သက်မဲ့လောက ဥတုဇရုပ်တို့ဖြစ်ပုံ ကမ္မဇရုပ်များ ချုပ်ဆုံးပြီးနောက် ဆက်လက် ဖြစ်နိုင်သော ရုပ်တရားတို့မှာ အလောင်းကောင်အဖြစ်နှင့် တည်ရှိနေကြသော ဥတုဇရုပ်တို့သာတည်း။
အလောင်းကောင်၌ တည်ရှိသော ရုပ်တရားတို့ကား ဥတုဇဩဇဋ္ဌမက ရုပ်တရားတို့သာတည်း။
ရုပ်ကလာပ်တစ်ခု၌ တည်ရှိသော တေဇောဓာတ်ကြောင့် ဆင့်ကဲ ဖြစ်ပွားနေသော ဥတုဇရုပ်တို့၏ အစဉ်အတန်းသာ ဖြစ်ပေသည်။
ယင်းဥတုဇရုပ်တို့တွင် ပါဝင်တည်ရှိသော တေဇောဓာတ် = ဥတုတို့ကား ကမ္မဇရုပ်တို့၏ အထောက်အပံ့နှင့် ကင်း၍လည်း ဥတုဇဩဇဋ္ဌမကရုပ်ကလာပ် အသစ်အသစ်ကို ဖြစ်စေနိုင်သည့် စွမ်းအား ရှိကြပေသည်။
သက်မဲ့လောက၌လည်း ဤနည်းအတိုင်း ဖြစ်သည်။
ဥတုဇ ရုပ်ကလာပ် (၄) စည်း ၁။
ဥတုဇ-သုဒ္ဓဋ္ဌက ကလာပ် = ဥတုကြောင့်ဖြစ်သော သက်သက်သော ဩဇာလျှင် (၈)ခုမြောက်ရှိသော ရုပ်ကလာပ်။
(ရုပ်အစစ်တည်း။
ဥတုဇ-သဒ္ဒနဝက ကလာပ် = ဥတုကြောင့်ဖြစ်သော အသံလျှင် (၉)ခု မြောက်ရှိသော ရုပ်ကလာပ်၊ (၈+အသံ = ၉။
) (ရုပ်အစစ်တည်း။
လဟုတာဒေကဒသက ကလာပ် = လဟုတာစသည်လျှင် (၁၁)ခု မြောက်ရှိသော ရုပ်ကလာပ်၊ (၈+လဟုတာ+မုဒုတာ+ကမ္မညတာ = ၁၁။
သဒ္ဒလဟုတာဒိဒွါဒသက ကလာပ် = အသံ-လဟုတာစသည်လျှင် (၁၂)ခုမြောက်ရှိသော ရုပ်ကလာပ်၊ (၈+အသံ+လဟုတာ+မုဒုတာ+ကမ္မညတာ = ၁၂။
) ဤဥတုဇရုပ်ကလာပ် (၄)စည်းတို့တွင် နံပါတ် (၁) (၂)တို့ကား ရုပ်အစစ်တို့တည်း။
ဝိပဿနာရှုကောင်းသော ရုပ်များတည်း။
နံပါတ် (၁)ကား (၆)ဒွါရတို့၌လည်းကောင်း, (၄၂)ကောဋ္ဌာသတို့တွင် အချို့သော ကောဋ္ဌာသတို့၌ လည်းကောင်း ထိုက်သလို တည်ရှိ၏၊ နံပါတ် (၂)ကား ဝမ်းအော်သံ စသော အသံပါသော ရုပ်ကလာပ်တည်း။
ဤနံပါတ် (၁-၂) ရုပ်ကလာပ် (၂)မျိုးတို့ကား အဇ္ဈတ္တ၌လည်းကောင်း, ဗဟိဒ္ဓ သက်ရှိလောက သက်မဲ့လောက နှစ်မျိုး လုံး၌လည်းကောင်း တည်ရှိ၏၊ နံပါတ် (၃-၄)တို့ကား ရုပ်အတုများနှင့် ရောနှောနေ၏၊ ယင်းရုပ်အတုတို့ကား ဝိပဿနာ မရှုကောင်းပေ။
ရုပ်တရားတို့ကို သိမ်းဆည်းရာ နာမရူပပရိစ္ဆေဒဉာဏ်ပိုင်း၌သာ ရောနှော၍ သိမ်းဆည်းရန် ဖြစ်သည်။
သို့သော် ယင်းရုပ်အတုတို့နှင့် ရောနှောနေသော ကလာပ်တူ ရုပ်အစစ်တို့ကား ဝိပဿနာ ရှုကောင်းသည်သာ ဖြစ်သည်။
ယင်းနှစ်မျိုးသော ရုပ်ကလာပ်တို့ကား ဗဟိဒ္ဓ သက်မဲ့အရာဝတ္ထုတို့၌ မရနိုင်။
အဇ္ဈတ္တနှင့် ဗဟိဒ္ဓ သက်ရှိသတ္တဝါ တို့၏ သန္တာန်၌သာ ရရှိနိုင်သည်။
ဝိပဿနာရှုရာ၌ လဟုတာ-မုဒုတာ-ကမ္မညတာတို့ကို ဝိပဿနာ မရှုကောင်းသဖြင့် ယင်းတို့ကို နှုတ်ပယ်လိုက်သော် ယင်းရုပ်ကလာပ်တို့သည် နံပါတ် (၁-၂)တို့နှင့် လုံးဝ တူညီသွားပေသည်။
ထို့ကြောင့် ရုပ်အစစ်တို့ကိုသာ ဝိပဿနာရှုရမည်ဟု လိုရင်းကို မှတ်သားထားပါ။
ဥတုဇရုပ်ကလာပ်သာ ရှိသော ကောဋ္ဌာသများ ဝိသုဒ္ဓိမဂ္ဂအဋ္ဌကထာဥဒရိယံ ကရီသံ ပုဗ္ဗော မုတ္တန္တိ ဣမေသု စတူသု ဥတုသမုဋ္ဌာနေသု ဥတုသမုဋ္ဌာနေဿဝ ဩဇဋ္ဌမကဿ ဝသေန အဋ္ဌ အဋ္ဌ ရူပါနိ ပါကဋာနိ ဟောန္တိ။
(ဝိသုဒ္ဓိ၊၂၊၂၂၃။
)၏ ဖွင့်ဆိုချက်နှင့် အညီ (၁) အစာသစ်, (၂) အစာဟောင်း, (၃) ပြည်, (၄) ကျင်ငယ် ဤကောဋ္ဌာသ (၄)မျိုးတို့ကား ဥတုကြောင့်ဖြစ်သော ဥတုသမုဋ္ဌာန်ရုပ် = ဥတုဇဩဇဋ္ဌမကရုပ်တို့၏ အပေါင်းအစု သာတည်း။
ယင်းကောဋ္ဌာသတို့၌ တည်ရှိသော ဓာတ်ကြီး (၄)ပါးတို့ကို ဉာဏ်ဖြင့် ပိုင်းခြားယူကာ စိုက်ရှုလိုက်ခဲ့သော် ယင်းကောဋ္ဌာသတို့မှာ ရုပ်ကလာပ်တို့၏ အပေါင်းအစုသာ ဖြစ်သည်ကို တွေ့ရှိနိုင်၏၊ ယင်းရုပ်ကလာပ်တိုင်းတွင် ရုပ်သဘောတရား (၈)မျိုးစီရှိရာ တေဇောဓာတ် ဥတုလည်း ပါဝင်၏၊ ယင်းတေဇောဓာတ် ဥတုကြောင့် ရုပ်ကလာပ်များ ရှေးနှင့်နောက် ဆက်စပ်လျက် အထပ်ထပ် ဖြစ်နေကြပေသည်။
ဆက်စပ်ဖတ်ရှုရန် ဥတုဇရုပ် ရှုပုံ ကိုးကား ကဏ္ဍ:ဗုဒ္ဓဘာသာ ဝေါဟာရများ ကဏ္ဍ:ပါဠိဝေါဟာရများ Category:ဝိပဿနာ။
ကျိုတိုနည်းပညာတက္ကသိုလ် (京都工芸繊維大学, Kyōto Kōgei Sen'i Daigaku) သည် ဂျပန်နိုင်ငံ၊ ကျိုတိုမြို့တွင် တည်ရှိသည့် တက္ကသိုလ်တစ်ခု ဖြစ်သည်။
၁၉၄၉ ခုနှစ်တွင် ဤတက္ကသိုလ်ကို တည်ထောင်ခဲ့သည်။
တက္ကသိုလ်၏ မူလသမိုင်းကြောင်းကို ပြန်လည်ကြည့်ရှုမည်ဆိုပါက ကျောင်းနှစ်ကျောင်းမှ အခြေပြုခဲ့သည်။
၎င်းကျောင်းနှစ်ကျောင်းမှာ ၁၉၀၂ ခုနှစ်တွင် ဆခယောရပ်ကွက်၊ ယောရှိဒရှိ ကျိတိုလက်မှုပညာအထက်တန်းကျောင်းနှင့် ၁၈၉၉ ခုနှစ်တွင် ခိတရပ်ကွက်၊ ဒိုင်းရှောဂွန်းရှိ တည်ထောင်ခဲ့သည့် ကျိုတိုပိုးထည်ဆိုင်ရာလေ့ကျင့်ရေးကျောင်းတို့ ဖြစ်ကြသည်။
သင်တန်းများ ရိုးရိုးဘွဲ့သင်တန်းများ Applied Biology Biomolecular Engineering Macromolecular Science and Engineering Chemistry and Materials Technology Electronics Information Science Mechanical and System Engineering Design Engineering and Management Architecture and Design Integrated Science and Technology (evening programs in Bioscience, Nanomaterial Science, Mechatronics Technology and Information Design Technology) မဟာဘွဲ့သင်တန်းများ Applied Biology Biomolecular Engineering Macromolecular Science and Engineering Chemistry and Materials Technology Electronics Information Science Mechanical and Systems Engineering Design Engineering and Management Architecture and Design Design Architectural Engineering Advanced Fibro-Science ဒေါက်တာဘွဲ့သင်တန်းများ Materials and Life Science Engineering Design Design Science Advanced Fibro-Science Biobased Materials Science စင်တာများနှင့် ကျောင်းဝင်းအတွင်းရှိ ဝန်ဆောင်မှုများ အမှတ် (၃) အဆောက်အဦ၊ ၁၉၃၀ ခုနှစ် ဆဂကျောင်းဝင်း (Center for Bioresource Field Science) Cooperative Research Center Drosophila Genetic Resource Center Center for Instrumental Analysis Center for Environmental Science Center for Information Science Radioisotope Laboratory Venture Laboratory Incubation Center Center for Fiber and Textile Science Center for Bioresource Field Science Center for Manufacturing Technology International Exchange Center Health Care Service Center Center Hall University Library Museum and Archives Sustainable Design Education Research Center ထင်ရှားသည့် သူများ Sakamoto, Chikao (1911–1998) alumni and former director of Hokkaido and Okinawa Development Bureaux Ono, Shinji (1947–1967) former governor of Wakayama Prefecture Matsui, Takaji (1956) – alumni, Biologist at Kyoto Municipal Zoo, Japan Center for Amphibians and Reptiles Sato, Sanpei - (born 1929) Cartoonist and Political Satirist of Fujisan Taro (Asahi Shinbun, 1965) fame Mishima, Hisanori (alumni, architect and urban planner) Kita, Chikara (alumni and architect) Itoh, Sekisui (born 1914)(alumni, ceramic artist and living national treasure) Kurosaki, Akira (born 1937) (alumni, woodblock artist) Yama, Rokuro (1897–1982) Mohammad Shorif Uddin, Vice-Chancellor of Green University of Bangladesh. ပြင်ပလင့်များ (in English) Centers and Campus Facilities ကိုးကား ကဏ္ဍ:ကျိုတိုစီရင်စုရှိ တက္ကသိုလ်နှင့် ကောလိပ်များ။
Kyoto Seika University ကျိုတိုဆဲအိခတက္ကသိုလ် (京都精華大学, Kyōto Seika Daigaku) သည် ဂျပန်နိုင်ငံ၊ ကျိုတိုမြို့၊ အိဝခုရတွင် တည်ရှိသည့် ပုဂ္ဂလိကတက္ကသိုလ်တစ်ခု ဖြစ်သည်။
ကျောင်းကို ၁၉၆၈ ခုနှစ်တွင် တည်ထောင်ခဲ့ပြီး ၁၉၇၉ ခုနှစ်တွင် တက္ကသိုလ်တစ်ခုအဖြစ် အသိအမှတ်ပြုခံခဲ့ရသည်။
ဤတက္ကသိုလ်ကို မန်ဂါနှင့် အန်နီမဲဌာနများဖြင့် လူသိများကြသည်။
Takemiya the teacherA Lifetime of Shojo Manga ဤတက္ကသိုလ်တွင် အနာဂတ်အတွက် မန်ဂါအနုပညာရှင်များကို လေ့ကျင့်ပေးသည်။
၂၀၀၆ ခုနှစ်တွင် ကျိုတိုဆဲအိခတက္ကသိုလ်နှင့် ကျိုတိုမြို့တော်အစိုးရတို့သည် ကျိုတိုအပြည်ပြည်ဆိုင်ရာမန်ဂါပြတိုက်ကို တည်ထောင်ခဲ့သည်။
၎င်းပြတိုက်သည် ကျိုတိုမြို့လယ်တွင် တည်ရှိသည့် မူလတန်းကျောင်းအဆောက်အဦကို ကမ္ဘာ့အကြီးဆုံးမန်ဂါလက်ရာများစုဆောင်းထားရှိရာ ပြတိုက်အဖြစ်သို့ ပြောင်းလဲထားခြင်း ဖြစ်သည်။
ဌာနများ ထင်ရှားသည့်ကျောင်းသားဟောင်းများ Naoto Ohshima, artist and video game designer Chiharu Shiota, installation artist Yoji Shinkawa, artist and video game designer Falcoon, artist Stefana McClure, visual artist Albert Yonathan Setyawan, contemporary ceramic artist Est Em, manga artist Hiro Fujiwara, manga artist Muneyuki Kaneshiro, manga artist Jun Nishida, ceramicist Nio Nakatani, manga artist ပြင်ပလင့်များ Official website Official website International Manga Research Center ကိုးကား ကဏ္ဍ:ကျိုတိုစီရင်စုရှိ တက္ကသိုလ်နှင့် ကောလိပ်များ။
ကျိုတိုအနုပညာတက္ကသိုလ် (京都芸術大学, Kyōto geijutsu daigaku) သည် ဂျပန်နိုင်ငံ၊ ကျိုတိုမြို့၊ ဆခယောရပ်ကွက်တွင် တည်ရှိသည့် ပုဂ္ဂလိကတက္ကသိုလ်တစ်ခု ဖြစ်သည်။
ကျောင်း၏ အမည်ကို အုရိဂဲအိ (Urigei,瓜芸) ၊ ခယောတိုအုရိဂဲအိ (Kyoto Urigei, 京都瓜芸) ဟုလည်း အတိုချုံးခေါ်ဆိုကြသည်။
၁၉၉၁ ခုနှစ်တွင် လေးနှစ်ကြာတက်ရောက်ရသည့် တက္ကသိုလ်တစ်ခုအဖြစ် စတင်တည်ထောင်ခဲ့သည်။
ထိုအချိန်က ကျိုတိုအနုပညာနှင့် ဒီဇိုင်းတက္ကသိုလ် (京都造形芸術大学, Kyōto zōkei geijutsu daigaku) အဖြစ် သိခဲ့ကြသည်။
၂၀၂၀ ခုနှစ်တွင် ကျိုတိုအနုပညာတက္ကသိုလ်ဟူသည့်အမည်သို့ ပြောင်းလဲခဲ့သည်။
ဌာနများ thumb|Ningenkan, Kyoto University of Arts and Design Faculty of Art and Design Department of Fine and Applied Arts Department of Manga Department of Character Design Department of Information Design Department of Product Design Department of Spatial Design Department of Environmental Design Department of Film Production Department of Performing Arts Department of Creative Writing Department of Art Studies and Cultural Production Department of Art and Child Studies Department of Historical Heritage ပြင်ပလင့်များ Official website ကိုးကား ကဏ္ဍ:ကျိုတိုစီရင်စုရှိ တက္ကသိုလ်နှင့် ကောလိပ်များ။
Unison Hall ကျိုတိုနိုထရီဒမဲတက္ကသိုလ် (京都ノートルダム女子大学) သည် ဂျပန်နိုင်ငံ၊ ကျိုတိုမြို့၊ ဆခယောရပ်ကွက်တွင် တည်ရှိသည့် အငယ်စားပုဂ္ဂလိကတက္ကသိုလ်တစ်ခု ဖြစ်သည်။
၎င်းကို KNDU ဟုလည်း ခေါ်ကြသည်။
ဤတက္ကသိုလ်သည် ဂျပန်ရှိ ကက်သလစ်တက္ကသိုလ်များထဲမှ တစ်ခုလည်း ဖြစ်သည်။
နိုထရီဟူသည့် အဓိပ္ပါယ်မှာ "ကျွန်ုပ်တို့၏ အမျိုးသမီး" ဟု အဓိပ္ပါယ်ရသည်။
အကြောင်းအရာ ဤတက္ကသိုလ်သည် ကျိုတိုမြို့၏ လူနေဧရိယာတွင် တည်ရှိသည်။
တက္ကသိုလ်၏ အနီးအနားတွင် ကျိုတိုရုက္ခဗေဒဥယျာဉ်၊ ကျိုတိုဂီတဖျော်ဖြေပွဲခန်းမ၊ ရှိမိုဂမိုနတ်ကျောင်းနှင့် ဒိုင်းမွန်းဂျိတောင် စသည်တို့ တည်ရှိသည်။
ဂျပန်နိုင်ငံတွင် တက္ကသိုလ်စုစုပေါင်း ၆၉၆ ခု ရှိပြီး ဤတက္ကသိုလ်သည် အဆင့်သတ်မှတ်ချက်အရ ၄၉၁ ဖြစ်သည်။
ဤတက္ကသိုလ်သည် တစ်ကမ္ဘာလုံးမှ ကျောင်းသားများကို လက်ခံသင်ကြားလျက်ရှိသည်။
တက္ကသိုလ်သည် ဆရာဆရာမများ၊ စာကြည့်တိုက်မှူးများ၊ ပြတိုက်မှူးများကို အသိအမှတ်ပြုလက်မှတ်များ ပေးအပ်လျက်ရှိသည်။
အခြားတိုင်းပြည်များမှ ကျောင်းသားများတွင် တရုတ်နိုင်ငံမှ ကျောင်းသားများသည် များစွာရှိပြီး ထိုင်ဝမ်၊ တောင်ကိုရီးယား၊ ဟောင်ကောင်၊ မလေးရှား၊ ဗီယက်နမ်၊ မြန်မာ၊ အင်ဒိုနီးရှားနှင့် ဖိလစ်ပိုင်နိုင်ငံများမှ ကျောင်းသူကျောင်းသားများလည်း ရှိသည်။
သမိုင်းကြောင်း ဤတက္ကသိုလ်ကို နိုထရီဒမဲညီအစ်မကျောင်းများ (The School Sisters of Notre Dame) မှ တည်ထောင်ခဲ့သည်။
၁၉၄၈ ခုနှစ်တွင် ကျိုတိုမြို့ ကတ်သလစ်ချက်ကျောင်းသည် နိုထရီဒမဲညီအစ်မကျောင်းများအဖွဲ့ကို အမျိုးသမီးများအတွက် ကျောင်းတစ်ခု တည်ထောင်ရန် မေးမြန်းစူးစမ်းခဲ့သည်။
ထိုအခါ ညီအစ်မလေးယောက်တို့သည် ကျိုတိုမြို့သို့ လာကာ အလယ်တန်းကျောင်းတစ်ခုကို တည်ထောင်ခဲ့သည်။
ထို့နောက် များမကြာမီ ၁၉၆၁ ခုနှစ်တွင် ဂျပန်နိုင်ငံ၊ ကျိုတိုမြို့၊ ဆခယောရပ်ကွက်တွင် အင်္ဂလိပ်ဘာသာနှင့် စာပေဘာသာရပ်ဌာနပါဝင်သည့် နိုထရီဒမဲတက္ကသိုလ်ကို တည်ထောင်ခဲ့သည်။
တက္ကသိုလ်၏ တရားဝင်အမည်သည် ၁၉၉၄ ခုနှစ်တွင် ကျိုတိုနိုထရီဒမဲတက္ကသိုလ်အဖြစ် ပြောင်းလဲခဲ့သည်။
၁၉၆၃ ခုနှစ်တွင် ဘဝနှင့် ယဉ်ကျေးမှုဌာနကို တည်ထောင်ခဲ့သည်။
ယဉ်ကျေးမှုဖယ်မှုဆိုင်ရာလေ့လာရေးဣှင့် လူမှုသိပ္ပံဌာနများကိုလည်း ၂၀၀၀ ခုနှစ်တွင် တည်ထောင်ခဲ့သည်။
၂၀၀၅ ခုနှစ်တွင် ဘဝနှင့် ယဉ်ကျေးမှုဌာနသည် စိတ်ပညာဌာန ဖြစ်လာခဲ့သည်။
၁၉၇၉ ခုနှစ်တွင် နိုင်ငံခြားပညာတော်သင်အစီအစဉ်များကို စတင်ခဲ့သည်။
မီလီလာ လေဆိပ် ( IATA : MLN, ICAO : GEML ), ( စပိန် : Aeropuerto de Melilla ) သည် မော်ရို ကို ကမ်းရိုးတန်းရှိ စပိန် နယ်မြေခံ မက် လီလာ မြို့၏ အနောက်တောင်ဘက် ၃ ကီလိုမီတာ အကွာတွင် တည်ရှိသော လေဆိပ် တစ်ခု ဖြစ်သည်။
သမိုင်း Tauima လေဆိပ်ကို ရာသက်ပန် အစားထိုးရန်အတွက် လေကြောင်းဝန်ကြီး José Lacalle Larraga မှ လေဆိပ်ကို ဇူလိုင်လ 31 ရက် 1969 ခုနှစ်တွင် ဖွင့်လှစ်ခဲ့သည်။
လေကြောင်းလိုင်းများနှင့် ခရီးစဉ်များ +လေကြောင်းလိုင်း ဦးတည်ရာ Iberia ဒေသ မက်ဒရစ် ၊ ဘာစီလိုနာ ၊ ဆီဗီးလ် ၊ အယ်လ်မီရီယာ ၊ မာလာဂါ ၊ ဂရန်နာဒါ။
ရာသီအလိုက်- Palma de Mallorca ၊ Gran Canaria ၊ Santiago de Compostela။
ခရီးသည် နံပါတ်များနှင့် လေယာဉ် လှုပ်ရှားမှု အရေအတွက် +တစ်နှစ်ခရီးသည်များလှုပ်ရှားမှုဝန်ထုပ်ဝန်ပိုး (တန်​တယ်)2000263.7518.9166502001229.8068.7075872002211.9668.0135462003223.4379.0174792004245.1029.0983872005271.5899.2963232006313.54310.6964312007339.24411.1464342008314.64310.9593862009293.6959.2453502010292.6088.9353402011286.7019.1192652012315.8509.9222352013289.5517.8931642014319.6038.8731362015317.8068.4091362016330.1168.5351412017324.3667.9561342018348.1218.0851272019434.6609.7681342020195.6365.158322021332.4467.82892022447.4509.772222023501.06910.75525အရင်းအမြစ်- Aena Statistics ပြင်ပလင့်များ တရားဝင်ဝဘ်ဆိုဒ် AENA ခရီးစဉ်များ၏ခြုံငုံသုံးသပ်ချက် ကဏ္ဍ:မီလီလာ။
ကာဒီနယ်အမတ် ချားလ်စ်မောင်ဘို (အင်္ဂလိပ်: Charles Maung Bo) သည် မြန်မာနိုင်ငံမှ ကက်သလစ်အသင်းတော်၏ ရဟန်းအမတ် (cardinal) တစ်ပါး ဖြစ်ပြီး ၂၀၀၃ ဇွန်လ ၃ ရက်နေ့ကတည်းက ရန်ကုန်မြို့ မက်ထရိုပိုလီတန်သာသာနယ် ဂိုဏ်းချုပ်ဆရာတော် အဖြစ် တာဝန်ထမ်းဆောင်ခဲ့သည်။
သူ့ကို ပုပ်ရဟန်းမင်းကြီးက ကာဒီနယ် ခေါ် ရဟန်အမတ်တစ်ပါးအဖြစ် ၂၀၁၅ ခုနှစ်တွင် ရာထူးတိုးမြှင့်ခဲ့သည်။
ဇာတိ ဖာသာရ်ချားလ်စ်ဘိုကို ၁၉၄၈ ခု အောက်တိုဘာလ ၂၉ ရက်နေ့တွင် ရွှေဘိုခရိုင်၊ ခင်ဦးမြို့နယ်၊ မုံလှရွာတွင် မွေးဖွားခဲ့သည်။
မိဘတို့မှာ ဦးဂျွန်နှင့် ဒေါ်အေးတင်တို့ဖြစ်သည်။
မူလတန်းပညာကို မုံလှရွာ မူလတန်းကျောင်းတွင် ပညာသင်ကြားခဲ့သည်။
၁၉၆၂ မှ ၁၉၇၆ အထိ အနီးစခန်းရှိ နာဇရက်ဆလေးရှင်း ရဟန်းဖြစ်သင်တန်းကျောင်းတွင် ဆက်လက် ပညာသင်ကြားခဲ့သည်။
၁၉၇၆ ဧပြီ ၉ ရက်နေ့တွင် လားရှိုးမြို့၌ ရဟန်းသိက္ခာခံယူခဲ့သည်။
မန္တလေးကက်သလစ်သာသနာနှင့် ဘရင်ဂျီရွာကြီးများ။
ဆရာအောင်ညွန့် - မန္တလေး။
၂၀၀၄ ဧပြီ။
ဘဝသမိုင်း သူအား ၁၉၇၆ ခုနှစ် ဧပြီလ ၉ ရက်တွင် ဒွန်ဘိုစကိုအသင်း (Salesians of Don Bosco)၏ ဘုန်းကြီးတစ်ပါးအဖြစ် သိက္ခာတင်ခံခဲ့သည်။
၁၉၈၆ ခုနှစ်တွင် လားရှိုးသာသနာနယ်၏ သာသနာ့ဦးစီးမှူး (Prefect) အဖြစ် ခန့်အပ်ခံရပြီး၊ ၁၉၉၀ ပြည့်နှစ်တွင် လားရှိုးဂိုဏ်းအုပ် (Bishop of Lashio) အဖြစ် ဂုဏ်ပြုသိက္ခာတင်ခြင်းခံခဲ့ရသည်။
၁၉၉၆ ခုနှစ်တွင် ပုသိမ်သာသနာနယ် (Diocese of Pathein) သို့ ပြောင်းရွှေ့တာဝန်ထမ်းဆောင်ခဲ့သည်။
၂၀၀၁ ခုနှစ် မတ်လ ၁၇ ရက်တွင် ပုပ်ရဟန်းမင်းကြီး ဒုတိယမြောက်ဂျွန်ပေါ်လ်က ၎င်းအား ဘာသာရေးဆိုင်ရာ ပူးပေါင်းဆောင်ရွက်ရေး ပုပ်ရဟန်းမင်းကြီး၏ကောင်စီ (Pontifical Council for Interreligious Dialogue) ၏ အဖွဲ့ဝင်အဖြစ် ခန့်အပ်ခဲ့သည်။
၂၀၀၃ ခုနှစ် မေလ ၂၄ ရက်တွင် ပုပ်ရဟန်းမင်းကြီး ဒုတိယမြောက်ဂျွန်ပေါ်လ်က ၎င်းအား ရန်ကုန်မြို့၏ ဂိုဏ်းချုပ် သာသနာရှင် (Archbishop of Yangon) အဖြစ် ခန့်အပ်ခဲ့သည်။
၂၀၀၉ ခုနှစ် ဇန်နဝါရီလ ၁၇ ရက်တွင် ပုပ်ရဟန်းမင်းကြီး ဘန်နဒစ် ၁၆ (Pope Benedict XVI) က ၎င်းအား ယဉ်ကျေးမှုဆိုင်ရာ ပုပ်ရဟန်းမင်းကြီး၏ ကောင်စီ (Pontifical Council for Culture) ၏ အဖွဲ့ဝင်အဖြစ် ရွေးချယ်ခဲ့သည်။
၂၀၁၅ ခုနှစ် ဇန်နဝါရီလ ၄ ရက်တွင် ပုပ်ရဟန်းမင်းကြီး ဖရန်စစ် (Pope Francis) က ၎င်းအား ၂၀၁၅ ခုနှစ် ဖေဖော်ဝါရီလ ၁၄ ရက်တွင် ကာဒီနယ်ရဟန်းအမတ်တစ်ပါး (Cardinal) အဖြစ် ခန့်အပ်မည်ဟု ကြေညာခဲ့သည်။
ထိုအခမ်းအနားတွင် ၎င်းအား "ချန် ၂၀၁၅ ခေရပ်ကွက်ရှိဧဆန်တီုေ်ရဟန်​ းစိန့်​အီရေနီဦး)" (မင်းကြီး ဖရန်စစ် က ၎င်းအား သာသနာ့အသက်တာဆိုင်ရာ ဘာသာရကျောင်းထိုင်ဘုန်းတော်ကြီး့းများ ကွန်ဂရီဂေးရှင်း (Congregation for Institutes of Consecrated Life) အဖွဲ့ဝင်အဖြစ်လည်းကောင်း၊​ ယဉ်ကျေးမှုဆိုင်ရာ ပုပ်ရဟန်းမင်းကြီး၏ကောင်စီတို့၏ အဖွဲ့ဝင်အဖြစ်လည်းကောင်း ခန့်အပ်ခဲ့သည်။
၂၀၁၆ ခုနှစ် ဇူလိုင်လတွင် ဆက်သွယ်ရေးဆိုင်ရာ အတွင်းရုံး (Secretariat for Communications) ၏ အဖွဲ့ဝင်အဖြစ် ထပ်မံခန့်အပ်ခံခဲ့ရသည်။
၂၀၁၈ ခုနှစ် ဇူလိုင်လတွင် လူငယ်များ၊ ယုံကြည်ခြင်းနှင့် အသက်မွေးဝမ်းကျောင်းရွေးချယ်မှုဆိုင်ရာ ဂိုဏ်းအုပ်များ သဘောတူညီပွဲ (Synod of Bishops on Youth, Faith, and Vocational Discernment) တွင် ကိုယ်စားလှယ်အဖြစ် ပုပ်ရဟန်းမင်းကြီး ဖရန်စစ်က ရွေးချယ်ခဲ့သည်။
၂၀၁၈ ခုနှစ်တွင် အာရှကက်သလစ်ဆရာတော်ကြီးများဖယ်ဒရှယ်ရှင်းအဖွဲ့ချုပ်(Federation of Asian Bishops’ Conferences - FABC) ၏ ဥက္ကဋ္ဌအဖြစ် သုံးနှစ်သက်တမ်း ရွေးချယ်တင်မြှောက်ခံခဲ့ရသည်။
ဂုဏ်ပြုခံရခြင်း ၂၀၂၂ ခုနှစ်၊ နိုဝင်ဘာလ ၁၇ ရက်နေ့တွင် နိုင်ငံတော်စီမံအုပ်ချုပ်ရေးကောင်စီဥက္ကဋ္ဌ မင်းအောင်လှိုင်က စွမ်းဆောင်မှုဆိုင်ရာ ဂုဏ်ထူးဆောင်ဘွဲ့ဖြစ်သော သီရိပျံချီဘွဲ့ကို ချီးမြှင့်အပ်နှင်းခဲ့သည်။
အကိုးအကား ကဏ္ဍ:၁၉၄၈ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:မြန်မာနိုင်ငံမှ ကက်သလစ်ဘာသာဝင်များ။
ချန်နယ် ၃ သို့မဟုတ် ချန်နယ် ၃ HD (ထိုင်း: ช่อง 3 เอชดี, အတိုကောက်- CH3) ထိုင်းနိုင်ငံတွင် အများသူငှာ ရုပ်မြင်သံကြားဌာနတစ်ခုဖြစ်ပြီး ၁၉၇၀ ခုနှစ် မတ်လ ၂၆ ရက်နေ့တွင် ထိုင်းနိုင်ငံ၏ ပထမဆုံးသော စီးပွားဖြစ်ရုပ်မြင်သံကြားဌာနအဖြစ် တည်ထောင်ခဲ့သည်။
ချန်နယ် ၃ ကို BEC World Public Company Limited ၏ လက်အောက်ခံ BEC Multimedia Company Limited ("BECM") မှ ဆောင်ရွက်ပေးပါသည်။